Riaan Louw – Noordelike Helpmekaar Studiefonds
Ek het in Springs groot geword, waar ek in 2015 aan die Hoërskool Hugenote gematrikuleer het met 6 onderskeidings. Ek het op die skool se Dissiplinêre Komitee gedien in matriek. Ek het ook aktief deelgeneem aan krieket en was kaptein van die skool se skaakspan.
Ek is tans in my tweede jaar B.Com GR aan die Noord-Wes Universiteit se Potchefstroomkampus. Alhoewel dit baie harde werk en 'n moeilike graad is, geniet ek dit vreeslik baie. Ek is ook 'n trotse inwoner van Laureus Manskoshuis en neem deel aan verskeie koshuisaktiwiteite en -sportsoorte.
Ek is in 2017 uitgenooi om lid te wees van die Golden Key International Honour Society vir uitstekende akademiese prestasie in my eerste jaar. Dit is 'n vereniging wat studente vereer wat in die top 15% van hul studierigting is.
Baie dankie Noordelike Helpmekaar Studieleningsfonds vir die finansiële ondersteuning tydens my studies en die geleentheid wat julle my bied. Baie dankie ook vir die voorreg om 'n meriete toekenning te kan ontvang. Dit word opreg waardeer.